HU
C 345/8
Az Európai Unió Hivatalos Lapja
2022.9.8.
Összefonódás előzetes bejelentése (Ügyszám: M.10820 - BERKSHIRE / ALLEGHANY) Egyszerűsített eljárás alá vont ügy (EGT-vonatkozású szöveg)
(2022/C 345/06) 1.
2022. szeptember 1-jén a Bizottság a 139/2004/EK tanácsi rendelet (1) 4. cikke szerint bejelentést kapott egy tervezett összefonódásról.
E bejelentés az alábbi vállalkozásokat érinti: –
Berkshire Hathaway Inc. (a továbbiakban: Berkshire Hathaway, USA),
–
Alleghany Corporation (a továbbiakban: Alleghany, USA).
A Berkshire Hathaway az összefonódás-ellenőrzési rendelet 3. cikke (1) bekezdésének b) pontja értelmében kizárólagos irányítást szerez az Alleghany felett.
Az összefonódásra részesedés vásárlása útján kerül sor.
2.
Az érintett vállalkozások üzleti tevékenysége a következő:
–
a Berkshire Hathaway egy biztosítással és viszontbiztosítással, vasúti áruszállítással, közüzemi szolgáltatásokkal, valamint energiatermeléssel és -elosztással foglalkozó társaság, és emellett különböző területeken számos saját tulajdonú feldolgozóipari, szolgáltató és kiskereskedelmi vállalkozást is működtet,
–
az Alleghany egy, az ingatlan-, valamint a balesetbiztosítási és -viszontbiztosítási ágazatban is aktív eszközkezelő társaság.
3.
A Bizottság előzetes vizsgálatára alapozva megállapítja, hogy a bejelentett összefonódás az összefonódás-ellenőrzési rendelet hatálya alá tartozhat, a végleges döntés jogát azonban fenntartja.
A Bizottság a 139/2004/EK tanácsi rendelet szerinti egyes összefonódások kezelésére vonatkozó egyszerűsített eljárásról szóló közleménye (2) szerint az ügyet egyszerűsített eljárásra utalhatja. 4.
A Bizottság felhívja az érdekelt harmadik feleket, hogy az összefonódás kapcsán esetlegesen felmerülő észrevételeiket nyújtsák be a Bizottságnak.
Az észrevételeknek a közzétételt követő tíz napon belül kell a Bizottsághoz beérkezniük.
Az alábbi hivatkozási számot minden esetben fel kell tüntetni: M.10820 - BERKSHIRE / ALLEGHANY Az észrevételeket faxon, e-mailben vagy postai úton lehet a Bizottsághoz eljuttatni.
Az elérhetőségi adatok a következők: E-mail: COMP-MERGER-REGISTRY@ec.europa.eu Fax +32 22964301 Postai cím: European Commission Directorate-General for Competition Merger Registry 1049 1049 Bruxelles/Brussel BELGIQUE/BELGIË
(1) HL L 24., 2004.1.29., 1. o. (az összefonódás-ellenőrzési rendelet).
(2) HL C 366., 2013.12.14., 5. o.